Σαλονία Ματιδία

Η Σαλονία Ματιδία, λατιν.: Salonia Matidia  (4 Ιουλίου 68 μ.Χ. - 23 Δεκεμβρίου 119) ήταν ανιψιά του Τραϊανού και έγινε η πεθερά του Αδριανού.

Βιογραφία
Ήταν κόρη -και το μόνο παιδί- της Ουλπίας Μαρκιανής και του πλούσιου πραίτορα Γάιου Σαλόνιου Ματίδιου Πατρούινου. Εκ μητρός, θείος της ήταν ο Ρωμαίος Αυτοκράτορας Τραϊανός. Αυτός δεν είχε παιδιά και την αντιμετώπιζε σαν κόρη του. Όταν ο πατέρας της απεβίωσε το 78 μ.Χ., η Ματιδία πήγε με τη μητέρα της να ζήσει με τον Τραϊανό και τη σύζυγό του Πομπηία Πλωτίνα.

Μεταξύ των ετών 81 και 82 η Ματιδία παντρεύτηκε τον αναπληρωτή (suffect) ύπατο και πρώην ανθύπατο Λεύκιο Βίβιο Σαβίνο. Η Ματιδία έκανε στον Σαβίνο μία κόρη, που ονόμασαν Βιβία Σαβίνα, η οποία θα παντρευόταν τον Αδριανό, μετέπειτα Ρωμαίο Αυτοκράτορα. Η Ματιδία αγαπούσε πολύ τον δεύτερο εξάδελφό της Αδριανό (ήταν ανιψιός του Τραϊανού) και του επέτρεψε να νυμφευτεί τη Βιβία Σαβίνα. Ο Σαβίνος απεβίωσε το 83 ή το 84.

Το 84 η Ματιδία παντρεύτηκε για δεύτερη φορά με έναν κατά τα άλλα άγνωστο Ρωμαίο αριστοκράτη, που ονομαζόταν Λεύκιος Μίνδιος. Η Mατιδία έφερε στον Μίνδιο μία κόρη, που ονόμασαν Mινδία Ματιδία, γνωστή ως Ματιδία η Νεότερη. Ο Mίνδιος απεβίωσε το 85.

αριστερά|μικρογραφία|Δηνάριο που απεικονίζει τη Σαλονία Mατιδία Aυγούστα ως τη θεά Pietas (Ευσέβεια) να κρατά στα χέρια της τις κόρες της Βιβία Σαβίνα και Μινδία Ματιδία.

Η Ματιδία παντρεύτηκε αργότερα τον Λεύκιο Σκριβώνιο Λίβωνα Ρουπίλιο Φρούγι Βώνο, ο οποίος ήταν αναπληρωτής πρόξενος το 88. Η Mατιδία γέννησε στον Φρούγι μία κόρη, που ονομάστηκε Ρουπιλία Φαυστίνα.Matidia the Elder , from Livius.org. Η Ρουπιλία Φ. παντρεύτηκε τον Ρωμαίο γερουσιαστή Μάρκο Άννιο Βήρο τον Πρεσβύτερο, με τον οποίο γέννησε μία κόρη και δύο γιους. Μέσα από τα παιδιά της, η Ρουπιλία Φ. θα γινόταν η γιαγιά του Ρωμαίου αυτοκράτορα Μάρκου Αυρήλιου, της συζύγου του Φαυστίνας της Νεότερης, καθώς και της αδελφής του Μάρκου Αννίας Κορνιφικίας Φαυστίνας.

Η Ματιδία συχνά ταξίδευε με τον θείο της και τον βοηθούσε στη λήψη αποφάσεων. Όπως και η μητέρα της, τιμήθηκε με μνημεία και επιγραφές στο όνομά της σε όλη τη Ρωμαϊκή Αυτοκρατορία. Στις 29 Αυγούστου 112 έλαβε τον τίτλο της Αυγούστας, μετά το τέλος και την αποθέωση της Mαρκιάνας.

αριστερά|μικρογραφία|Δηνάριο που απεικονίζει τη Σαλονία Ματιδία. Η πίσω όψη απεικονίζει έναν αετό με την επιγραφή CONSECRATIO (εγκαίνια), τιμά την καθαγίασή της ως diva (θεάς).

Όταν ο Τραϊανός απεβίωσε το 117, η Σαλονία Ματιδία και η Πομπηία Πλωτίνα έφεραν τις στάχτες τού Αυτοκράτορα στη Ρώμη.William Smith. "Matidia". A dictionary of Greek and Roman biography and mythology. London. John Murray. Το 119 απεβίωσε και η Ματιδία, οπότε ο Ρωμαίος Αυτοκράτορας Αδριανός τέλεσε την κηδεία της, τη θεοποίησε και της αφιέρωσε έναν ναό με βωμό στη Ρώμη.Samuel Ball Platner (as completed and revised by Thomas Ashby). A Topographical Dictionary of Ancient Rome, London: Oxford University Press, 1929. "Ara Matidiae" & "Templum Matidiae". Retrieved from LacusCurtius on 20 December 2008. Έγινε έτσι η πρώτη αποθεωμένη Ρωμαία, που της είχε αφιερωθεί ένας δικός της ναός ολόκληρος, και όχι ένας κοινός με τον άνδρα της ναός ή ένα μικρότερο ιερό.

Οικογένεια
Παντρεύτηκε πρώτα το 81/82 μ.Χ. τον αναπληρωτή ύπατο και πρώην ανθύπατο Λεύκιο Βίβιο Σαβίνο και είχε τέκνο:
 Βίβια Σαβίνα 83-136/137, παντρεύτηκε τον Αδριανό, Ρωμαίο Αυτοκράτορα.

Το 83/84 απεβίωσε ο Λ. Β. Σαβίνος και η Σ. Ματιδία έκανε δεύτερο γάμο, με τον Λεύκιο Μίνδιο και είχε τέκνο:
 Μινδία Ματιδία η Νεότερη 85-μετά το 161.

Το 85/86 απεβίωσε ο Λ. Μίνδιος και η Σ. Ματιδία παντρεύτηκε για τρίτη φορά, με τον Λίβωνα Φρούγι αναπληρωτή ύπατο και είχε τέκνο:
 Ρουπιλία Φαυστίνα π.87-πριν το 138, παντρεύτηκε τον Μάρκο Άννιο Βήρο τον Πρεσβύτερο, έπαρχο της πόλης, συγκλητικό, τρις ύπατο.
 Μάρκος Άννιος Βήρος απεβ. 123, πραίτωρ.
 Μάρκος Αυρήλιος 121-180, Ρωμαίος Αυτοκράτορας.
 Αννία Κορνιφικία Φαυστίνα 122/123-π.155, παντρεύτηκε τον αναπληρωτή ύπατο Γάιο Αννιανό Βήρο.
 Φαυστίνα η Πρεσβύτερη π.100-140, παντρεύτηκε τον Αντωνίνο Πίο Ρωμαίο Αυτοκράτορα.
 Φαυστίνα η Νεότερη π.130-175/176, παντρεύτηκε τον εξάδελφό της Μάρκο Αυρήλιο Ρωμαίο Αυτοκράτορα.

Γενεαλογία

 Παραπομπές 

 Εξωτερικοί σύνδεσμοι 


Κατηγορία:Ρωμαίες γυναίκες
Κατηγορία:Δυναστεία των Αντωνίνων